MFCชวนลงทุน I-GOLDรับตรุษจีน
MFC ต้อนรับเทศกาลตรุษจีนชวนลงทุนกองทุน  I-GOLD ตั้งแต่ 16 ม.ค.-15 ก.พ.นี้ รับโปรโมชั่นพิเศษ ลุ้นทองวิ่งสู่ 1,937 เหรียญปีนี้
17 ม.ค. 2555

MFC ต้อนรับเทศกาลตรุษจีนชวนลงทุนกองทุน  I-GOLD ตั้งแต่ 16 ม.ค.-15 ก.พ.นี้ รับโปรโมชั่นพิเศษ ลุ้นทองวิ่งสู่ 1,937 เหรียญปีนี้
น.ส.ประภา ปูรณโชติ กรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี  กล่าวว่า  ช่วงเทศกาลตรุษจีนปีนี้ เอ็มเอฟซีชวนผู้สนใจลงทุนในกองทุนรวมทองคำ I-GOLD ที่เน้นลงทุนในหน่วยลงทุนของกองทุน SPDR Gold Trust  มีนโยบายลงทุนในทองคำแท่ง และจดทะเบียนในตลาดหลักทรัพย์ฮ่องกง บริหารและจัดการโดย World Gold Trust  Services, LLC เพื่อนักลงทุนจะได้กระจายความเสี่ยงในการลงทุน มีโอกาสสร้างผลตอบแทนสู้สภาวะเศรษฐกิจโลกที่ชะลอตัว  




นอกจากนี้ ในปีนี้ยังเป็นโอกาสเหมาะสมที่จะลงทุนในกองทุนรวมทองคำ เนื่องจากแนวโน้มราคาทองคำที่มีโอกาสสูงขึ้น โดยนักวิเคราะห์ทองคำจากสำนักวิจัยทั่วโลกได้ให้ราคาเป้าหมายเฉลี่ยของทองคำทั้งปีของปีนี้ที่ 1,850 เหรียญสหรัฐต่อออนซ์ และราคาเป้าหมายของไตรมาสสี่ปีนี้ที่ 1,937 เหรียญสหรัฐต่อออนซ์ หรือเพิ่มขึ้น 21% จากราคาปัจจุบัน 
สำหรับกองทุนเปิด I-GOLD มีผลการดำเนินงาน ณ วันที่ 30 ธ.ค.2554 ย้อนหลัง 3 เดือนเท่ากับ -3-31% ย้อนหลัง 6 เดือนเท่ากับ 4.27% ย้อนหลัง 1 ปีเท่ากับ 10.54% และตั้งแต่จัดตั้งกองทุนเท่ากับ 58.99% ขณะที่เกณฑ์มาตรฐานกองทุนย้อนหลัง 3 เดือนเท่ากับ -3.35% ย้อนหลัง 6 เดือนเท่ากับ 4.41 ย้อนหลัง 1 ปีเท่ากับ 11.55% และย้อนหลังตั้งแต่จัดตั้งกองทุนเท่ากับ 66.83%
ทั้งนี้สำหรับผู้ที่ลงทุนในกองทุนเปิด I-GOLD ระหว่างวันที่ 16 มกราคม-15 กุมภาพันธ์ 2555 ตั้งแต่ 100,000 บาทขึ้นไป รับทันทีรถขนทองพร้อมปากกามูลค่า 250 บาท และลงทุนทุกๆ 500,000 บาทรับหน่วยลงทุนกองทุนเปิด MMM มูลค่า 555 บาท เมื่อลงทุนเป็นเวลาประมาณ 5 เดือน ซึ่งเป็นการสนับสนุนการลงทุนในระยะปานกลางของผู้ถือหน่วยลงทุนอีกด้วย